
REIKALAVIMAI KVALIFIKACIJAI
I-AI, II-AI, III-IAI, IV-AI IR V-AI PIRKIMO OBJEKTO DALIMS

1.	Tiekėjo kvalifikacija turi atitikti šiame priede nustatytus reikalavimus kvalifikacijai. 
2.	Jei pasiūlymas teikiamas ūkio subjektų grupės jungtinės veiklos sutarties pagrindu, kvalifikacijos reikalavimus turi atitikti ir pateikti nurodytus dokumentus tas ūkio subjekto narys, kuris atliks darbus.
3.	Kai tiekėjas remiasi kitų ūkio subjektų pajėgumais, kvalifikacijos reikalavimus turi atitikti ir pateikti nurodytus dokumentus, pagal jų prisiimamus įsipareigojimus pirkimo sutarčiai vykdyti.
4.	Jeigu tiekėjo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, tiekėjas perkančiajai organizacijai įsipareigoja, kad pirkimo sutartį vykdys tik tokią teisę turintys asmenys.

	Eil. Nr.

	Kvalifikacijos reikalavimas
	                    Atitiktį reikalavimui įrodantys dokumentai

	Techninio ir profesinio pajėgumo reikalavimai


	1. 
	Tiekėjas, tiekėjų grupės partneriai kartu, subtiekėjai ir kiti ūkio subjektai, kurių pajėgumais tiekėjas remiasi, pirkimo sutarties vykdymui turi ne mažiau kaip 1 (vieną) atestuotą specialiojo teritorijų planavimo dokumentų rengimo vadovą, kuriam suteikta teisė vadovauti specialiojo teritorijų planavimo dokumentų rengimui ir kuris atitinka Lietuvos Respublikos teritorijų planavimo įstatymo 40 straipsnio 2 dalies 2 punkte nustatytus reikalavimus, kuris per paskutinius 5 (penkerius) metus iki pasiūlymų pateikimo termino pabaigos turi būti vadovavęs rengiant ne mažiau kaip 1 (vieną) specialųjį teritorijų planavimo dokumentą – inžinerinės infrastruktūros vystymo planą.
	Pateikiama: 
- už sutarties vykdymą atsakingų specialistų sąrašas (konkurso sąlygų 6 priedas), kuriame nurodyta:
- siūlomo specialisto vardas ir pavardė, pareigos įgyvendinant sutartį;
- tiekėjo, pas kurį dirba specialistas/planuojama įdarbinti ar planuoja dirbti kitais pagrindais, pavadinimas;
- specialisto ryšio su tiekėju forma (įdarbintas, pasirašyta preliminari sutartis, ketinimų protokolas ar pan.);
- kvalifikaciją patvirtinančio dokumento numeris, išdavimo data, išdavusios įstaigos pavadinimas ir vadovo atestatų kopijos; 
Perkančioji organizacija naudodamasi VšĮ Statybos sektoriaus vystymo agentūros  www.ssva.lt duomenų arba Lietuvos architektų rūmų registrais  patikrins atitiktį nustatytam reikalavimui;
- dokumentai, patvirtinantys vadovo faktinę patirtį rengiant/vadovaujant konkretaus specialiojo teritorijų planavimo dokumento rengimui, nurodant dokumento pavadinimą, rengimo laikotarpį, planavimo organizatorių, dokumento TPD registracijos numerį ir/ar kitą informaciją, leidžiančią identifikuoti konkretų dokumentą bei vadovo dalyvavimą jį rengiant.;
- darbo arba kitos sutarties išrašas (ar kiti dokumentai, patvirtinantys, kad tiekėjo ir nurodyto fizinio asmens (specialisto), teisiniai santykiai atitinka Lietuvos Respublikos įstatymų ir perkančiosios organizacijos reikalavimus, nurodant darbo sutarties sudarymo datą, asmenų (darbdavio ir darbuotojo) identifikavimo duomenis (asmens pavadinimą (vardą, pavardę), pagal darbo sutartį nustatytas darbo funkcijas).

Jei pasitelkiamas specialistas (kvazisubtiekėjas) nėra tiekėjo ar ūkio subjekto, kurio pajėgumais tiekėjas remiasi, darbuotojas, tačiau jį ketinama įdarbinti, su pasiūlymu turi būti pateikti dokumentai, įrodantys, kad laimėjimo atveju jis bus įdarbintas (ketinimų protokolai, sutikimai).

Jeigu dėl specialisto, kuris yra Europos Sąjungos valstybės narės, Šveicarijos konfederacijos arba valstybės, pasirašiusios  Europos ekonominės erdvės sutartį, pilietis arba kitas fizinis asmuo, kuris naudojasi Europos Sąjungos teisės aktuose jam suteiktomis judėjimo valstybėse narėse teisėmis, kvalifikacijos pagrindimo pateikiama ne teisės pripažinimo pažyma, o kitas įrodantis dokumentas (pvz. minėto specialisto kilmės šalyje išduotas specialisto atestatas, įrodantis, kad jis paskutinę pasiūlymų pateikimo termino dieną buvo atitinkamai kvalifikuotas), tuomet teisės pripažinimo pažyma privalo būti pateikta per 10 darbo dienų nuo  sutarties pasirašymo. To nepadarius, bus laikoma, kad tiekėjas atsisakė sudaryti sutartį.


Perkančioji organizacija nereikalauja pateikti specialistų, kurie yra Lietuvos Respublikos piliečiai, atestatų, jeigu Perkančioji organizacija gali susipažinti su šiais dokumentais ar informacija tiesiogiai ir neatlygintinai prisijungusi prie nacionalinės duomenų bazės.
